વડગામ તાલુકાના બાવલચૂડી ગામે યુવતીઓને છેડતી કરવાના મુદ્દે ઠપકો આપવા જતાં ઉશકેરાયેલા શખ્સોએ તિક્ષ્ણ હથિયાર વડે હૂમલો કર્યો હતો. આ મુદ્દે બે જુથો સામસામે આવી જતાં ભારે દેકારો મચી જવા પામ્યો હતો. જેમાં ચાર જેટલા વ્યકિતઓને ઇજા થતાં સારવાર અર્થે ખસેડવામાં આવ્યા હતા. ઘટનાને પગલે સમગ્ર ગામમાં ભારે તંગદિલી પ્રસરી જવા પામી હતી. જ્યાં ચૂસ્ત પોલીસ બંદોબસ્ત ગોઠવી દેવામાં આવ્યો હતો.